armvectores/hy_wikipedia_2023 huggingface dataset:
Շեխեր (Մարտունու շրջան)

Շեխեր, գյուղ Արցախի Հանրապետության Մարտունու շրջանում։
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Աշխարհարգրություն ==
Շեխեր համայնքը տեղաբաշխված է Արցախի հարավարևելյան հատվածում՝ Մարտունի շրջկենտրոնից 45 կմ հեռավորության վրա, իսկ մայրաքաղաք Ստեփանակերտից` 42 կմ հեռավորության վրա։ 
Համայնքը լեռնային է և ունի 935,1 հա տարածք, որից 513,13 հա գյուղատնտեսական նշանակության է, իսկ 303,96 հա՝ անտառային հողեր։ Գտնվում է ծովի մակերևույթից 750 մ բարձրության վրա։
Շեխեր համայնքի սահմանային գոտով հոսում է Վարանդա գետի վտակը։ Համայնքի տարածքում առկա են թվով 6 աղբյուրներ` «Ղուզե բաղ», «Օխտն», «Թամամեն», «Հաղթանակ», «Գյոզ» և «Խոզին»։


== Պատմություն ==


=== Հայ-ադրբեջանական պատերազմ (2020) ===

2020 թվականի սեպտեմբերի 27-ին սկսված հայ-ադրբեջանական պատերազմի ընթացքում՝ հոկտեմբերի 22-ին Արցախի պաշտպանության բանակի և Ադրբեջանի զինված ուժերի միջև Շեխեր գյուղի մատույցներում թեժ մարտեր են սկսվել։ Համաձայն Հայաստանի Հանրապետության պաշտպանության նախարարության հայտարարության՝ հոկտեմբերի 23-ին Շեղեր գյուղի ու հարակից անտառների տարածքում գրեթե ամբողջ ոչնչացվել են ադրբեջանական զինված ուժերի ստորաբաժանումները։


== Բնակչություն ==
2015 թվականի դրությամբ Շեխեր համայնքի բնակչության թվաքանակը կազմում է 407 մարդ, կա 110 տնտեսություն։ 
Բնակավայրի ազգաբնակչության փոփոխությունը.


== Տնտեսություն ==
Գյուղի բնակչությունը հիմնականում զբաղվում է գյուղատնտեսությամբ, մասնավորապես՝ անասնապահությամբ և հողագործությամբ։


=== Պատմական հուշարձաններ ===

Համայնքում հաշվառված է 4 հուշարձան։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 77 աշակերտներ։


== Ծանոթագրություններ ==
Դաուվեն (համայնք)

Դաուվեն (հոլ.՝ Duiven ( արտասանություն)), համայնք Նիդերլանդների Խելդերլանդ մարզում։ Տարածքը 34,06 կմ² է, բնակչությունը՝ 25.564 (2011)։ Մեկ շնչի տարեկան միջին եկամուտը 12.600 եվրո է։
(8367) Բոկուսուի

(8367) Բոկուսուի (անգլ.՝ Bokusui), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 23-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,207164 ա. մ., առավելագույնը մոտենում է 1,9225 ա. մ. հեռավորության վրա և հեռանում 2,4918 ա. մ.։ Արեգակի շուրջ մեկ ամբողջական պտույտ է կատարում 1197,71 երկրային օրվա ընթացքում, իր ուղեծրով շարժվելով միջինում 0,300575 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8367) Բոկուսուի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատրիկ Էբերտ

Պատրիկ Էբերտ (գերմաներեն՝ Patrick Ebert, մարտի 17, 1987(1987-03-17), Պոտսդամ, Արևելյան Գերմանիա), գերմանացի ֆուտբոլիստ, կիսապաշտպան, խաղում է Մոսկվայի «Սպարտակ» ակումբում։


== Ակումբային կարիերա ==


== «Հերտա» ==
Էբերտն իր պրոֆեսիոնալ կարիերան սկսել է «Հերտա» ակումբում։ 1998-2004 թթ. նա հանդես է եկել այդ ակումբի տարբեր տարիքային խմբերում։ Իսկ 2004 թ. արդեն ստորագրեց պայմանագիր, ըստ որի նա սկսելու էր հանդես գալ այդ ակումբի հիմնական կազմում։ Առաջին անգամ հիմնական կազմում խաղաց 2006/07 մրցաշրջանի ժամանակ, երբ թիմը մրցում էր «Մոսկվա» ակումբի հետ։ 2006 թ. օգոստոսին իր մեկնարկային հանդիպումն անցկացրել Բունդեսլիգայում, երբ թիմը մրցում էր «Վոլֆսբուրգ» ակումբի հետ։


== «Վալյադոլիդ» ==
2012 թ. Էբերտը տեղափոխվեց Իսպանիա, ստորագրեց պայմանագիր «Վալյադոլիդ» ակումբի հետ։ Նոր ակումբի կազմում Լա Լիգայի շրջանակներում իր մեկնարկային հանդիպումն անցկացրեց օգոստոսի 20-ին, երբ թիմը մրցում էր «Սարագոսա» ակումբի հետ։ Հոկտեմբերի 30-ին նա կարողացավ խփել իր առաջին գնդակը Վալյադոլիդի կազմում, երբ թիմի մրցակիցն էր Ռեալ Սոսյեդադը։ Առաջին իսկ մրցաշրջանում Պատրիկը դարձավ ակումբի հիմնական խաղացողներից մեկը. մասնակցեց 23 հանդիպման, 6 անգամ կարողացավ գրավել մրցակից թիմերի դարպասը։


== «Սպարտակ» ==
2014 թ. փետրվարի 7-ին Էբերտն օգտվելով պայմանագրում եղած կետերից մեկից նախ խզեց պայմանագիրը Վալյադոլիդի հետ, ապա ստորագրեց նոր պայմանագիր «Սպարտակ» ակումբի հետ։ Ավելի ուշ պարզ դարձավ, որ ռուսական ակումբը վճարել է մոտ 1.4 միլիոն եվրո։ Էբերտը ռուսական ակումբի կազմում իր մեկնարկային հանդիպումն անցկացրել է 2014 թ. մարտի 8-ին, երբ իր թիմը մրցում էր Թերեկի հետ (0։ 1)։


== Ազգային հավաքականի կազմում ==
Էբերտը հանդես է եկել Գերմանիայի երիտասարդական հավաքականների կազմերում (մինչև 17, 18, 20, 21 տարեկաններ)։ 2009 թ. Մինչև 21 տարեկանների Ազգային հավաքականի կազմում կարողացել է հաղթել Եվրոպայի առաջնությունում։


== Ծանոթագրություններ ==


== Հղումներ ==
Վիճակագրությունը int.soccerway.com կայքում
Էբերտը www.fussballdaten.de կայքում (գերմ.)
Էբերտը www.transfermarkt.de կայքում Archived 2010-03-01 at the Wayback Machine. (գերմ.)
Էբերտը espnfc.com կայքում Archived 2009-12-13 at the Wayback Machine. (անգլ.)
Էբերտը www.skysports.com կայքում Archived 2012-02-24 at the Wayback Machine. (անգլ.)
Մելիտոն Սարդեցի

Մելիտոն եպիսկոպոս Սարդեցի-Եղել է նշանավոր եկեղեցական և աստվածաբան, ներկացրել է Փոքրասիական աստվածաբանությունը;
Նրա կյանքի և գործունեության մասին մանրամասն տեղեկություններ չունենք։ Հայտնի է միայն, որ 160-180 թվականներին եղել է Լիդիայի Սարդ քաղաքի եպիսկոպոսը։ 
Եվսեբիոսը հիշատակում է Մելիտոն Սարդեցու շուրջ 20 գրքերի անունները, որոնցից ամբողջությամբ պահպանվել է միայն «Զատկի մասին» երկը, հատվածներ «Ջատագովություն»-ից և «Ընտրանի» երկի առաջաբանը։


== Աղբյուրներ ==
Եզնիկ Ծ. վարդապետ Պետրոսյան, Հայրաբանություն, գիրք Ա, Էջմիածին, 1996։
Կուկասի գավառ

Կուկաս (ալբ․՝ Qarku i Kukësit), Ալբանիայի գավառներից մեկը, որը գտնվում է երկրի հյուսիսարևելյան մասում։ Վարչական կենտրոնը Կուկաս քաղաքն է։
Բնակչությունը 114.293 մարդ է (2001 թ-ի տվյալներով), իսկ տարածքը՝ 2.883 կմ²։
Սահմանակից է՝

Դիբարին հարավում
Լեժային հարավ-արևմուտքում
Շկոդերին արևմուտքումներառում է երեք ենթաշրջաններ՝

Կուկաս
Տրոպոյա
Հաս


== Ծանոթագրություններ ==


== Աղբյուր ==
Counties of Albania (անգլ.)
Պորտո Չերեզիո

Պորտո Չերեզիո (իտալերեն՝ Porto Ceresio), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 3068 մարդ։ Բնակչության միջին խտությունը՝ 614 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 21050: Հեռախոսային կոդը՝ 0332։
Պորտո Չերեզիոն սահմանակից է Բեզանո, Բրուզիմպիանո, Բրուսինո Արսիզիո (Շվեյցարիա), Կուասո ալ Մոնտե, Մերիդ (Շվեյցարիա), Մորկոտ (Շվեյցարիա) համայնքներին։ 
Միլանի Սուրբ Ամբրոսիոս Մեդիոլանցին հարգվում է որպես կոմունայի հովանավոր։ Տոնը նշվում է ամեն տարի դեկտեմբերի 7-ին։


== Արտաքին հղում ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կարլ Ուրբան

Կարլ Ուրբան (անգլ.՝ Karl-Heinz Urban,հունիսի 7, 1972(1972-06-07), Վելինգտոն, Նոր Զելանդիա), նորզելանդիացի կինոյի և հեռուստատեսության դերասան, առավել հայտնի է բրիտանական  «Դատավոր Դրեդ 3D» ֆիլմում դատավոր Դրեդի, «Աստղային ճանապարհին» ֆիլմում՝ բժիշկ Լեոնարդ Մակքոյի, «Մատանիների տիրակալը» եռագրությունում՝ Էոմերի, «Մարտիկների թագուհի Զենա» սերիալում՝ Կեսարի և Կուպիդոնի և «Տղաներ» հեռուստասերիալում Բիլի Բուտչերի դերով։


== Կենսագրություն ==
Կարլ Հայնց Ուրբանը ծնվել է 1972 թվականի հունիսի 7-ին Նոր Զելանդիայի Վելինգտոն քաղաքում՝ գերմանացի գաղթականի՝ կաշվե արհեստանոցի տիրոջ ընտանիքում։ Ութ տարեկանում առաջին անգամ հայտնվել է հեռուստատեսային հաղորդումներում։ Սովորել է եկեղեցական դպրոցում, ընդունվել է Վելինգթոնի վիկտորիանական համալսարան, որն ավարտել նրան խանգարել է կինոյում արագ զարգացող կարիերան։
Կինոյում առաջին դերը եղել է 1991 թվականին «Շնաձուկը այգում» ոստիկանական դրամատիկական սերիալում։ 1993-ին Կարլին դեր է առաջարկվել «Շորթլանդ սթրիթ» կինոնկարում։ 1990-ական թվականների կեսերին նա հայտնվել էր «Մարտիկների թագուհի Զենա» և «Հերակլեսի զարմանալի ճամփորդությունները» ամերիկյան հեռուստասերիալների կազմում, որոնք նկարահանվել էին ամբողջ աշխարհում։ Կարլի կարիերայի համար կարևոր դեր է դարձել ֆերմերի դերը «Կաթի գինը» (2001) ֆիլմում, որի շնորհիվ նրան ճանաչել են ամբողջ աշխարհում։


== Անձնական կյանք ==
2004 թվականի սեպտեմբերի 16-ին ամուսնացել է դիմահարդար Նատալի Վիհոնգիի հետ։
Դաստիարակել է երկու որդիներին՝ Հանթերին և Ինդիանային։ Կրտսեր որդին իր անունը ստացել է Ինդիանա Ջոնսի պատվին։ Զույգը բաժանվել է 2014 թվականի հունիսին։ 2014 թվականի նոյեմբերից հանդիպել է դերասանուհի Քեթի Սաքսոֆի հետ։


== Ճանաչում և մրցանակներ ==
2004 — ԱՄՆ կինոդերասանների գիլդիա մրցանակ Լավագույն դերասանական կազմ խաղարկային կինոյում՝ «Մատանիների տիրակալը։ Թագավորի վերադարձը» ֆիլմում Էոմերի դերի համար։


== Ֆիլմագրություն ==


== Ծանոթագրություններ ==
Սահմանաքար

Սահմանաքար, լեռ Հայաստանի Վայոց ձորի մարզի և Նախիջևանի Ինքնավար Հանրապետության սահմանագլխին, Վայքի լեռներում, Սերս գյուղից 4,5 կմ հարավ–արևելք։ Բարձրությունը 2916 մ է։


== Ծանոթագրություններ ==
Քասամ հրթիռ

Քասամ հրթիռը (արաբ․՝ صاروخ القسام‎‎‎) պարզ պողպատ հրետանային հրթիռ է, որը արտադրվում և օգտագործվում է Իզ ադ-Դին ալ-Քասամ բրիգադից՝ Համասի ռազմական ճյումը։ Երեք տարբեր օրինակներ օգտագործվել է 2001-2010 թվականներին և բոլորն էլ ազատ-թռչող հրետանային հրթիռներ են, որոնք չունեն առաջնորդության համակարգ։
Քասամը ամենաճանաչված պաղեստինյան հրթիռն է, որը օգտագործվել է պաղեստինցի մարտիկներից Իսրայելի դեմ Պաղեստինա-իսրայելական հակամարտության Երկրորդ Ինտիֆադայում։ 2000 թվականից սկսյալ, Քասամ հրթիռները սպանել են 22 իսրայելցի և մեկ թաիլանդցի աշխատող։


== Աղբյուներ ==
Գաբամաճյան

Գաբամաճյան, հայկական ազգանուն։


== Ազգանունը կրողներ ==
Ա. Գաբամաճյան (20-րդ դար), թղթակից, թղթակից։
Գևորգ Գաբամաճյան (1880-1906), նկարիչ։
Հովհաննես Գ. Գաբամաճյան (19-րդ դար), ոսկերիչ, թղթակից։
Մինաս Գաբամաճյան (1842-1892), մանկավարժ, խմբագիր։
Սիմոն Գաբամաճյան (1863-1940), մանկավարժ, բառարանագիր։
Տիգրան Գաբամաճյան, հրապարակախոս։
Օննիկ Գաբամաճյան (1900-ական թթ.-1930-ական թթ.), ֆաքիր։


== Տես նաև ==
Գաբամաջյան


== Ծանոթագրություններ ==
Joy Division

Joy Division (IPA: /ʤɔɪ dɪˈvɪʒən/), բրիտանական խումբ, որը կազմավորվել է 1976 թվականին Սոլֆորդում, Մեծ Մանչեսթեր։ The Cure-ի հետ համարվում է պոստ պանկի առաջատար կոլեկտիվներից։ Սկզբնական շրջանում կոչվում էր Warsaw։ Անդամներն էին․ Յան Քարթիս՝ վոկալ, Բերնարդ Սամներ՝ կիթառ և ստեղնաշարայիններ, Փիթեր Հուկ՝ բաս կիթառ, Ստեֆան Մորիս՝ հարվածային գործիքներ։


== Պատմությունը ==


=== Ձևավորումը ===
1976 թվականի հուլիսի 20-ին մանկության ընկերներ Սամներն ու Հուկը իրարից առանձին ներկա են գտնվում Մանչեսթերի Lesser Free Trade Hall-ում Sex Pistols-ի շոուին։ Հաջորդ օրը Հուկը մորից £35 է վերցնում իր առաջին բաս կիթառը գնելու համար։ Ավելի ուշ Սամներն ասել է, որ հենց այդ ժամանակ Pistols-ը «ոչնչացրեց աստղ լինելու այն լեգենդը, ըստ որի երաժիշտներն աստված են, ում պետք է երկրպագել»։ Այդ համերգից ոգեշնչված, Սամներն ու Հուկը, իրենց ընկեր Թերի Մեյսոնի հետ (ով ևս ներկա է եղել համերգին) խումբ են հիմնադրում։ Սամները կիթառ, իսկ Մեյսոնը՝ հարվածային գործիքներ են գնում։ Իրեն դպրոցական ընկեր Մարտին Գրեթսիին հրավիրում են որպես վոկալիստ, բայց վերջինս շուտով լքում է խումբը՝ տեղական գործարաններից մեկում աշխատանք գտնելու պատճառով։ Virgin Records-ի Մանչեսթերի խանութի մոտ հայտարարություն են փակցնում նոր վոկալիստ գտնելու համար։ Յան Քարթիսը, ով նախկինում արդեն ծանոթ էր խմբի անդամների հետ, արձագանքում է հայտարարությանը և հավանության արժանանում առանց նախնական լսումների ։ Սամներն ասաց, որ ինքը «համոզված է, որ Քարթիսի հետ հնարավոր է աշխատել և որ խումբը հենց դրա վրա է հիմնված։ Եթե մենք ինչ-որ մեկին հավանում ենք, նա մեղ հետ է»։


== Սկավառակագրություն ==


=== Ալբոմներ ===
Joy Division խմբի գոյության ողջ ընթացքում լույս են տեսել միայն երկու ալբոմ՝ «Unknown Pleasures» և «Closer», ընդ որում երկիրորդը թողարկվել է Յան Քարթիսի մահից հետո։


=== Մինի ալբոմներ ===


=== Սինգլներ ===


== Ֆիլմագրություն ==


== Մատենագրություն ==
Curtis, Deborah. Touching from a Distance։ Ian Curtis and Joy Division. London։ «Faber», 1995 (2nd ed. 2001, 3rd ed. 2005). ISBN 0-571-17445-0
Middles, Mick. An Ideal For Living. Proteus, 1984.
Nolan, David. Bernard Sumner. Church Stretton։ «Independent Music Press», 2007. ISBN 0-9552822-6-8
Reynolds, Simon. Rip It Up and Start Again։ Postpunk 1978—1984. New York։ «Penguin Books», 2006. ISBN 0-14-303672-6
Thompson, David. True Faith։ An Armchair Guide to New Order, Joy Division, Electronic, Revenge, Monaco and The Other Two. London։ «Helter-Skelter», 2005. ISBN 1-900924-94-3


== Հրատարակումներ խմբի մասին ==
С. Курий. Joy Division // «Твоё время», 2004, № 5-6 Archived 2011-02-22 at the Wayback Machine.


== Ծանոթագրություններ ==


== Արտաքին հղումներ ==
Joy Division Central
Joy Division — The Eternal
Պաշտոնական էջը Ֆեյսբուքում
Ֆրիդրիխ Վիլհելմ IV

Ֆրիդրիխ Վիլհելմ IV (Friedrich Wilhelm IV, հոկտեմբերի 15, 1795(1795-10-15)[…], Բեռլին, Պրուսիայի թագավորություն - հունվարի 2, 1861(1861-01-02)[…], Պոտսդամ, Պրուսիայի թագավորություն), Պրուսիայի թագավոր 1840 թվականից։ Հոհենցոլերնների դինաստիայից։ Նպաստել է 1848-1849 թվականների հեղափոխության ճնշմանը և Պրուսիայում դաժան ռեակցիայի հաստատմանը, այնուամենայնիվ հարկադրված ընդունել է սահմանադրություն (գործողության մեջ է մտել 1850 թվականից)։ 1849 թվականի գարնանը հրաժարվել է Ֆրանկֆուրտի ազգային ժողով 1848-1849 թվականների առաջարկած կայսերական թագից։ 1857 թվականին հոգեկան խանգարման հետևանքով հեռացել է պետական գործերից, նրա եղբայր Վիլհելմը հայտարարվել է խնամակալ։


== Ծանոթագրություններ ==
Բաշքյոյ (Գենջի գավառ)

Անվան այլ կիրառումների համար տե՛ս՝ Բաշքյոյ (այլ կիրառումներ)Բաշքյոյ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղից 49 կմ հյուսիս-արևմուտք, Չիֆտլիկ գյուղաքաղաքից հյուսիս, Գենջ գավառի հյուսիսային սահմանի մոտ։
Գյուղն ընկած էր Գոյնուկսուի ավազանի գետակներից մեկի ձախ ափին և գտնվում էր մեղմաթեք լանջերի վրա։
XX դարասկզբին Բաշքյոյն ուներ 20 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռաստյաժին

Ռաստյաժին (ուկրաիներեն՝ Розтяжин), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1905 թվականին։
2011 թվականի տվյալներով Ռաստյաժին գյուղում բնակվում էր 126 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 259,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմմունար (այլ կիրառումներ)

Կոմմունար, կարող է վերաբերել՝

Կոմմունար - ավան, Ուկրաինայի Խարկովի մարզի Դերգաչևի շրջանում
Կոմմունար - ավան, Ուկրաինայի Խարկովի մարզի Խարկովի շրջանում
Կոմմունար - գյուղ, Ուկրաինայի Խարկովի մարզի Խարկովի շրջանում
Գոլուբևկա (գյուղ, Իզյումի շրջան)

Գոլուբևկա (ուկրաիներեն՝ Голубівка), գյուղ Ուկրաինայի Խարկովի մարզի Իզյումի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յալամեցա

Յալամեցա (էստ․՝ Jalametsa), գյուղ Էստոնիայի Յարվամաա նահանգի Իմավեռե շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նելլի Բոդենհայմ

Նելլի Բոդենհայմ կամ Յոհաննա Կոռնելիա Հերմանա Բոդենհայմ (նիդերլանդերեն՝ Nelly Bodenheim o Johanna Cornelia Hermana Bodenheim, մայիսի 27, 1874(1874-05-27)[…], Ամստերդամ, Նիդերլանդներ - հունվարի 7, 1951(1951-01-07), Ամստերդամ, Նիդերլանդներ), հոլանդացի նկարչուհի, որ համբավվել է հատկապես իր գրքային նկարազարդումների և ուրվապատկերների շնորհիվ։


== Կենսագրություն ==
Ծնվել է Ամստերդամում, կերպարվեստի գաղտնիքների ու նրբությունների մեջ խորամուխ եղել հայրենի քաղաքի Rijksacademie voor Beeldende Kunsten-ում, որից հետո որոշ ժամանակ վարպետության դասեր է առել ճանաչված նկարիչ Յան Վեթից (Jan Veth): Նրա նկարազարդումները, որ մեծ մասամբ արել է մանկական գրքերի համար, գլխավորապես սև-սպիտակ ուրվապատկերներ են, սակայն նկարչուհին համբավվել է նաև իր գունավոր փորագրանկարներով։ Բացի գրքերի ու ամսագրերի համար նկարազարդումներ անելուց, նա հեղինակել է նաև տեքստիլ կտորեղենի նախշազարդեր, ձևավորել է պոստերներ ու գրքակազմեր։ Նելլի Բոդենհայմը անդամակցել է Amsterdamse Joffers անվանումով հայտնի արվեստագիտական խմբակին, որ հիմնականում բաղկացած էր կին գեղանկարիչներից։
Նրա ուրվապատկերները զարդարել են 1905 թվականին լույս ընծայված Women Painters of the World կոթողային գիրքը։


== Մատենագրություն (հատընտիր) ==
1897: Rietje’s pop – գրքի հեղինակ՝ Թինե վան Բերկեն
1900: Handje Plak Online
1901: Het regent, het zegent Online
1902: Raadsels – գրքի հեղինակ՝ Գերիեթ Յակոբ Բեկենոգեն
1903: In Holland staat een huis
1904: Silhouetten : պատումը՝ վան Ֆրայայի  Online
1904: Backe, backe Kuchen
1908: Twaalf sprookjes en rijmpjes
1910–1920: Als het buiten regent : vertellingen voor onze kleintjes
1915: Luilekkerland
1917: ABC : de hond gaat mee, de kat blijft thuis, piep zei de muis in ’t voorhuis Online
1923: Groen groen grasje Online
1924: De gelaarsde kat : vertelling van een merkwaardige strafzaak Online
1925: De pruik van Cassander. Տեքստի հեղինակ՝ Պաուլինե Սերաֆին (1846); մշակումը՝ Էլիզա Հեսս-Բինգերի Online
1927: ’n Vruchtenmandje. Gedichte von Lizzy Ansingh Online
1928: Fransche liedjes.
1936: Waarom en waardoor : nieuwe natuurlijke historie : oude volksverhalen. Online


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Artnet.com en Artnet
Միխայիլ Քսենևիչ

Միխայիլ Քսենևիչ (ռուս.՝ Михаил Яковлевич Ксеневич, ), ճարտարապետ Դոնեցկից։
«Քո ազատագրողներին, Դոնբաս» հուշարձանը ստեղծողներից մեկն է։
Դասավանդել է Դոնբասի ազգային ճարտարապետության և շինարարության ակադեմիայի ճարտարապետական նախագծման ամբիոնում` նրա հիմնադրման առաջին տարիներին։
Մասնակցել է Կիև քաղաքի կառուցապատման նախագծի մշակմանը։


== Մատենագրություն ==
Ксеневич Михаил Яковлевич. Формирования функционально-планировочной структуры городов-центров Донецко-Макеевской агломерации в условиях долгосрочного постоянного развития: Дис… канд. архитектуры: 18.00.04 / Киевский научно-исследовательский и проектный институт градостроительства. — К., 2000. — 179 арк. — Бібліогр.: арк. 165—175.
Ксеневич М. Я. Просторова організація і сталий розвиток міст-центрів (моделювання, нормування та методика на прикладі Донецька-Макіївки).- К.-Вінниця: НДІП містобудування, «Тезис», 2001.- 160с.
Ксеневич Михайло Якович Містобудівні основи сталого розвитку міста Києва.- К.: Головкиївархітектура, 2002.- 170с.
Основи планування розвитку міст України / М. Ксеневич, Н. Іскоростенська // Сучасні проблеми архітектури та містобудування: Наук.- техн. зб. — К.: КНУБА. — 2003. — Вип. 11-12. — Библиогр.: с. 210—211.
Ксеневич М. Я. Містобудівні основи сталого розвитку міста Києва / Голов. упр. містобудування та архіт. та ін. — К.: Головкиївархітектура, 2002. — 168, [1] с.: іл., карти. — В52883
Ксеневич М. Я. Просторова організація і сталий розвиток міст-центрів (моделювання, нормування та методика на прикладі Донецька — Макіївки) / Укр. акад. архіт. — К.: НДІП містобудування; Вінниця: Тезис, 2001. — 159 с.: іл., табл. — А613889
Ксеневич М. Формування структури міст-центрів агломерацій // Сучасні проблеми архітектури та містобудування. — К., 1999. — Вип.5. — С.56-59. — Бп14392-5
Українська архітектура, її визначальний контекст у просторі, часі, інформації. Основи українського архітектурознавства [Текст] : [Моногр.] / М. Я. Ксеневич ; Укр. акад. архітектури. Київськ. нац. ун-т буд-ва і архіт. — К. : [б. и.], 2005. — 426 с. — ISBN 966-8126-69-6


== Ծանոթագրություններ ==
Ջիմի Բոնդ

Ջեյմս Էդվարդ Բոնդ (անգլ.՝ Jimmy Bond, հունվարի 27, 1933(1933-01-27), Ֆիլադելֆիա, Փենսիլվանիա, ԱՄՆ - ապրիլի 26, 2012(2012-04-26), Լոս Անջելես, Կալիֆոռնիա, ԱՄՆ), հայտնի է որպես Ջիմի Բոնդ, ամերիկյան կոնտրաբաս նվագող, գործիքավորող և կոմպոզիտոր, ով 1950-1980-ական թվականներին հանդես էր գալիս և ձայնագրում էր բազմաթիվ առաջատար ջազ, ֆոլք, ռոք, և բլյուզ երաժիշտների հետ։


== Կենսագրություն ==
Բոնդը ծնվել է Ֆիլադելֆիայում, սովորել է նվագել կոնտրաբաս և տուբա, ինչպես նաև ուսումնասիրել է նվագախմբեր և կազմը։ 1950-1955 թթ. նա մասնակցել է Ջուլիարդի դպրոցին։ Նա նաև նվագում է Ֆիլադելֆիայի ակումբներում երաժիշտների հետ, այդ թվում ՝Չարլի Պարկերի, Թելոնիուս Մոնքի և Ջենի Ամմոնսի։ Ավարտելուց հետո նա կանոնավոր կերպով նվագել է օրվա առաջատար երաժիշտների հետ, այդ թվում՝ Չեյթ Բեյքերի, Էլլա Ֆիցջերալդի և Սոննի Ռոլինսի, և 1958 թ. սկսել է շրջագայություն Ջորջ Շերինգի հետ։
1959 թ. տեղափոխվել է Լոս Անջելես։ Նա դարձավ Վերածնունդ գիշերային ակումբում՝ Սանսեթ ծառուղիում, բաս նվագող, որտեղ նա նվագել է Բեն Վեբսթերի, Արթ Պեփերի, Ջիմ Հալլի և Ջիմի Գյուֆիերի հետ, ինչպես նաև ձայնագրվել է Պաուլ Հորնի հետ։ 1962 թ.-ին ստացավ երաժշտական մրցանակ։ Այնուհետև մինչև 1970-ականների սկիզբ և ավելի հաճախականորեն 1980-ական թվականներին նա նվագել է բազմաթիվ ձայնագրություններ, որոնք ընդգրկում են ոչ միայն ջազ, այլ նաև ռոք, փոփ, ֆոլք և գոսպել։ Նա եղել է Վրեքինկ Քրյու-ի անդամներից մեկը, որը հաճախում էր աշխատանքի իր գործընկերոջ՝ Ֆիլ Սպեկտորի հետ։ Նա ձայնագվրել է նաև այլ երաժիշտների հետ, այդ թվում՝ Ռենդի Նյումեն, Ֆրանկ Զապա, Թիմ Բուքլի, Նինա Սիմոն, Ջիմի Վիթերսպուն, Հենրի Մանչինի, Թոնի Բենեթ, Բի Բի Քինգ։ Ավելի հաճախ նա աշխատել է, որպես գործիքավորող ՝ Նիկ Վենետի, Դեյվիդ Աքսելրոդի և այլ հեղինակների հետ, նաև գրել և գործիքավորել է գովազդային կարճ մեղեդիներ։
Նա մահացել է 2012 թ.-ին, 79 տարեկան հասակում՝ սրտանոթային հիվանդությունների բարդությունների պատճառով։


== Սկավառակագրություն ==
Ամի Կուրտիսի հետ

Groovin' Blue (Pacific Jazz, 1961) Ֆրանկ Բաթլերի հետԷրլ Անդերզայի հետ

Outa Sight (Pacific Jazz, 1962)Լուիս Բելսոնի հետ

Big Band Jazz from the Summit (Roulette, 1962)Թիմ Բաքլիի հետ

Հրաժեշտ և բարև (Elektra, 1967)Թերի Գիբս

That Swing Thing!|Այդ ռիթմը! (Verve, 1961)Ջո Գորդոնի հետ

Lookin' Good!|Լավ տեսք! (Contemporary, 1961)Պաուլ Հորնի հետ

Ինչ-որ կապույտ (HiFi Jazz, 1960)
Պաուլ Հորնի ձայնը (Columbia Records|Columbia, 1961)Դը Քրասադերսի հետ

Freedom Sound (The Jazz Crusaders album)|Ազատության ձայնը(Pacific Jazz, 1961)
Lookin' Ahead|Առաջ նայել (Pacific Jazz, 1962)
The Festival Album|Փառատոնի ալբոմ (Pacific Jazz, 1966)Իռեն Կռալի հետ

Wonderful Life (Mainstream, 1965)|Հրաշալի կյանքը (Mainstream, 1965)
Feeling Good (Julie London album)|Լավ զգալ (Liberty, 1965)Գերի Մալիգանի հետ

If You Can't Beat 'Em, Join 'Em! (Limelight, 1965)
Feelin' Good (Gerry Mulligan album)|Լավ զգալ (Limelight, 1966)Արտ Պեփերի հետ

Ծածկել (Contemporary, 1960)
Intensity (Art Pepper album)|Մտավորականություն]] (Contemporary, 1960)Գերալդ Վիլսոնի հետ 

You Better Believe It! (Pacific Jazz, 1961)
Moment of Truth (Gerald Wilson album)|Ճշմարտության պահը (Pacific Jazz, 1962)Ջիմի Վուդսի]] հետ

Awakening!!|Զարթոնք!! (Contemporary, 1962)


== Ծանոթագրություններ ==
Քրիստեսի

Քրիստեսի (վրաց.՝ ქრისტესი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 20 մարդ։


== Ծանոթագրություններ ==
Սարգիս Քոլոզյան

Սարգիս Քոլոզյան (հունիսի 14, 1967, Ջրաշեն - մայիսի 7, 1991, Շուռնուխ), հայ ազատամարտիկ, Արցախյան ազատամարտի մասնակից։


== Կենսագրություն ==
Սարգիս Քոլոզյանը ծնվել է 1967 թվականի հունիսի 14-ին Արտաշատի շրջանի Ջրաշեն գյուղում։ Սովորել է տեղի միջնակարգ դպրոցում, ապա 1982 թվականին ընդունվել է Երևանի ռադիոկապի ուսումնարան։ 1985 թվականին գերազանց գնահատականներով ավարտելով ուսումնարանը ստացել է ռադիոինժեների որակավորում։ Ծառայել է խորհրդային բանակում՝ Ռյազանում, այնուհետև՝ Լատվիայում։ Վերադառնալով Հայաստան, ծառայել է ՀՀ ՆԳՆ ՆԳՎ ՄՕՀՋ-ում, որպես կապի դասակի 2-րդ ջոկի կապավոր։ Բազմաթիվ կամավորականների պես Սարգիսը ևս անդամագրվել է ինքնապաշտպանական ջոկատներում։
Հերոսաբար զոհվել է 1991 թվականի մայիսի 7-ին Գորիսի շրջանի Շուռնուխի բարձունքում գտնվող Կատարի հեռուստակայանը պաշտպանելիս։ Թաղված է Ջրաշեն գյուղի գերեզմանատանը։
Պարգևատրվել է. ՀՀ Նախագահի 1998 թ. հրամանագրով՝ ՀՀ Արիության մեդալով, ՀՀ ոստիկանության պետի 2005 թ. հրամանով՝ Սխրագործության համար մեդալով։
Սարգիս Քոլոզյանի անունով է կոչվում փողոց՝ Երևան քաղաքի Նորքի 8-րդ զանգվածում և Արարատի մարզի Ջրաշեն գյուղում։
2011 թվականից Ջրաշենի միջնակարգ դպրոցը ևս կրում է Սարգիս Քոլոզյանի անունը։


== Ծանոթագրություն ==
Էրիկ Կրիպկե

Էրիկ Կրիպկեն (անգլ.՝ Eric Kripke, ապրիլի 24, 1974(1974-04-24), Թոլեդո, Օհայո, Օհայո, ԱՄՆ), ամերիկացի սցենարիստ, ռեժիսոր և պրոդյուսեր է։
Հայտնի է որպես Գերբնականը հեռուստասերիալի ստեղծող։ Ծնվել է 1974 թվականի ապրիլի 24-ին Տոլեդոյում, Օհայո, ԱՄՆ։ Գերբնականը հեռուստասերիալի վրա նա սկսել է աշխատել 2005 թվականից, սակայն աշխատեց այնտեղ մինչև 5-րդ եթերաշրջանի ավարտը։ Ներկայումս այդ գործը կատարում է Սերա Գեմբլը։


== Ծանոթագրություններ ==
Ախալիսա

Ախալիսա (վրաց.՝ ახალისა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1520 մետր բարձրության վրա։ Շրջկենտրոն Գորիից հեռու է 26 կմ։


== Ծանոթագրություններ ==
4,5-դյույմանոց թնդանոթ

4,5-դյույմանոց թնդանոթ (անգլ.՝ BL 4.5-inch Medium Field Gun), Երկրորդ համաշխարհային պատերազմի ժամանակ օգտագործվող 114-միլիմետրանոց միջին դաշտային հրետանային զենք։


== Նկարագրություն ==
1930-ական թվականների վերջին 1905 թվականի Առաջին համաշխարհային պատերազմի ժամանակների 60 ֆունտանոց թնդանոթների ծառայության ժամկետը բրիտանական բանակում մոտենում է ավարտին։ Գտնվում է դրան փոխարինող, և սկսվում են աշխատանքները նոր զենքի ստեղծման ուղղությամբ։ Դրա արդյունքում ստեղծում է 4,5 դյուրմանոց դաշտային միջին և հեռահար ազդեցությամբ թնդանոթ։ Երկրորդ համաշխարհային պատերազմի ժամանակ զենքն օգտագործվում էր գնդի սպառազինության մեջ ինչպես բրիտանական, այնպես էլ՝ կանադական բանակներում։
4.5 դյույմանոց (114 մմ-անոց) դաշտային թնդանոթը կարող էր կրակել երեք լիցքով, 25 կգ-անոց ֆուգասաբեկորային արկերով, մինչև 18.750 մետր, որը հեռահարությամբ և կրակային ուժով համապատասխանում էր գերմանական 105 և 155 մմ-անոց հաուբիցներին։
Հարմարավետության և արդյունաբերության համար Mark 1 մակնիշումով տարբերակը հարմարացվել է 60 ֆունտանոց թնդանոթի հենակարկից կրակելու համար։ Mark 2 մակնշմամբ թնդանոթը նախատեսված էր շարժական հենոցներով անվադազգահից կրակ բացելու համար։ Այն նաև օգտագործվում են 5,5-դյույմանոց թնդանոթի համար, որը փոխարինել է 1915 թվականի նմուշի 6-դյույմանոց հաուբիցը։ Կային որոշ տարբերությունneր Mk1 և Mk2 միջև, բայց առավելագույն հեռահարությունը գրեթե նույն էր։ Mk1 թնդանոթն առաջին անգամ թողարկվել է 1938 թվականին, և դրանով զինված է եղել Բրիտանական արշավանքային ուժերի մեկ կամ երկու գունդ, որի կազմում էլ այն առաջին անգամ մասնակցել է մարտի։ Դրանով զինված է եղել նաև Հյուսիսային Աֆրիկյան ռազմարշավի առնվազն մեկ գունդ։ 4,5 դյույմանոց MK 1-ը երբեմն շփոթում են 60 ֆունտանոց թնդանոթի հետ, քանի որ երկուսի համար էլօգտագործվում նույն քարշակը։ Գերմանացիները գրավված թնդանոթները մակնշում էին 11,4 սմ 365(ե)։
1941 թվականին 114 մմ-անոց հրանոթը տեղադրվել է ստանդարտ դազգահի վրա, որն ընդհանուր էր 4,5 և 5,5 դյույմանոց հրետանու համար։ Այդ հրանոթը ստացել է Mark 2 մակնշումը։ Թնդանոթային երկակի ընդհանուր դազգահով MK2 հրանոթի թողարկումը սկսվել 1941 թվականին և օգտագործվել է Հյուսիսային Աֆրիկայում, Իտալիայում, Հյուսիսարևմտյան Եվրոպայում։ Թնդանոթը զինված մարտական զորախմբերի սպառազինությունից հանվել է 1945 թվականին, ապա տեղափոխվել է ուսումնական զորամասեր, իսկ 1959 թվականին վերջնականապես դուրս է բերվել Բրիտանական բանակում շահագործելուց։
Ամերիկյան 4,5 դյույմանոց M1 թնդանոթը օգտագործել է արկի նման կառուցվածք։ Այդ տարբերակն առանձահատուկ էր փոքր քանակության պայթանյութով (1,8 կգ 25կգ արկին), ինչի շնորհիվ ստացվում էին խոշոր բեկորներ, ինչը շատ հարմար էր դրա հակամարտկոցային կիրառության համար։ Բեկորա-ֆուգասային արկից բացի օգտագործվել է նաև հրթիռ, որն օգտագործվել է օդուժի թիրախներին հաստատման համար։


== Տարբերակներ ==
Mark 1` թնդանոթային կրկնակ 60 ֆունտանոց թնդանոթով, որը ծառայության է վերցվել 1930-ական թվականերին և Բրիտանական հրետանու կողմից օգտագորցվել է Ֆրանսիայում և Հյուսիսային Աֆրիկայում` Երկրորդ աշխարհամարտի ժամանակ։
Mark 2` թնդանոթային կրկնակ 5,5 դյույմանոց թնդանոթի հետ, որն օգտագործել են Բրիտանական և կանադական հրետանիները Երկրորդ աշխարհամարտի ժամանակ, 1941 թվականից։


== Ծանոթագրություններ ==
Տաալիկու

Տաալիկու (էստ․՝ Taaliku), գյուղ Էստոնիայի Սաարեմաա նահանգի Օռիսաառե շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շումեռլյայի շրջան

Շումեռլյայի շրջան (ռուս.՝ Шумерлинский район, չուվաշերեն՝ Çĕмĕрле районĕ), մունիցիպալ շրջան Ռուսաստանի Դաշնության Չուվաշիա հանրապետությունում։
Ստեղծվել է 1935 թվականին։ Վարչական կենտրոնը՝ Շումերլյա։


== Աշխարհագրություն ==
Շրջանի տարածքի մակերեսը կազմում է 1047,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12321 մարդ։ Բնակչության խտությունը կազմում էր 11,76 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գրեմյաչկա (գյուղ, Նովոբուրասկի շրջան)

Անվան այլ կիրառումների համար տե՛ս՝ Գրեմյաչկա (այլ կիրառումներ)Գրեմյաչկա (ռուս.՝ Гремячка), գյուղ Ռուսաստանի Սարատովի մարզի Նովոբուրասկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիոնա Շոու

Ֆիոնա Մերի Ուիլսոն (անգլ.՝ Fiona Mary Wilson, հուլիսի 10, 1958(1958-07-10), Կորկ, Մանսթեր, Իռլանդիա, առավել հայտնի է որպես Ֆիոնա Շոու (անգլ.՝ Fiona Shaw)), իռլանդացի դերասանուհի և թատերական ռեժիսոր։ Առավել հայտնի է Պետունյա Դուրսլիի դերով Հարրի Փոթերի մասին ֆիլմերի շարքում։


== Վաղ տարիներ ==
Ֆիոնա Շոուն ծնվել է Իռլանդիայի Քորք կոմսությունում, ակնաբույժի և քիմիայի ուսուցչուհու ընտանիքում։ Հայրը կիսով չափ իռլանդացի է, կիսով չափ անգլիացի, մայրը՝ իռլանդուհի է։ Ֆիոնան մեծացել է հռոմեական կաթոլիկ եկեղեցու ավանդույթներով։
Ֆիոնան մեծանում էր ուժեղ բնավորությամբ աղջիկ և միշտ նախընտրում էր շփվել տղաների հետ։
Վաղ տարիքից հետաքրքրվել է թատրոնով, մասնակցել սիրողական ներկայացումների։ Սիրել է երգել, կարդալ բանաստեղծություններ և նվագել դաշնամուր։
Ավարտել է Իռլանդիայի ազգային համալսարանը։ Նաև սովորել է դրամատիկ արվեստ Դրամատիկական արվեստի թագավորական ակադեմիայում, որը գտնվում է Լոնդոնում։


== Կարիերա ==


=== Թատրոն ===
Նրա նշանավոր թատերական դերերն են՝ երիտասարդ կին («Մեխանիկական»), Սելիա («Ինչպես է դա ձեզ դուր գալիս», 1984), Մադամ Դե Վոլանժես («Վտանգավոր կապեր», 1985), Քեթրին («Ստրոպտիվայի սանձահարումը», 1987), Վինի («Երջանիկ օրեր», 2007), ինչպես նաև այնպիսի ներկայացումներ, ինչպիսիք են «Էլեկտրա» (1988), «Բարի մարդը Սեզուանից» (1989), «Գեդդա Գաբլեր» (1991), «Վարչապետ Ջին Բրոդին» (1998) և «Մեդեա» (2000)։
Նա ճանաչում է ստացել Ռիչարդ Բրինսլի Շերիդանի «Մրցակիցներ» ներկայացման մեջ Ջուլիայի դերի համար, որտեղ ցուցադրել է կատակերգական դերասանուհու իր ունակությունները։ 


=== Կինո ===
Շոուն հանդես է եկել է նաև կինոյում և հեռուստատեսությունում։  Նրա առաջին դերը եղել է 1984 թվականին «Շերլոկ Հոլմս արկածները»  հեռուստասերիալում։ Նաև հայտնվել է Իմ ձախ ոտքը, «Ջեյն Էյր» «Բանականության փաստարկները» ֆիլմերում և այլ ֆիլմերում, ինչպես նաև «Հարրի Փոթերի» հինգ ֆիլմերում, որտեղ նա խաղացել է մորաքույր Պետունյա Դուրսլի դերը։
Ֆիոնան նաև դարձել է «Իրական արյուն» հեռուստասերիալի դերասանական կազմի մշտական անդամ։


== Անձնական կյանք ==
Շոուն բացահայտ լեսբուհի է։ 2018 թվականին ամուսնացել է տնտեսագետ Սոնալի Դերանիագալայի հետ։ Ավելի վաղ Շոուն հարաբերությունների մեջ է եղել  դերասանուհի Բերոուզ Սաֆրոնի հետ։


== Ծանոթագրություններ ==


== Արտաքին հղումներ ==
Ֆիոնա Շոու Internet Movie Database կայքում
Ֆիոնա Շոու (անգլ.) Internet Broadway Database կայքում
Սիգեևո (այլ կիրառումներ)

Սիգեևո, կարող է վերաբերել՝

Սիգեևո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Սիգեևո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Գագիկ Հարությունյան (նորաձևության լուսանկարիչ)

Գագիկ Հարությունյան (հունվարի 27, 1984 թ., Երևան, ՀԽՍՀ), նորաձևության հայ լուսանկարիչ։


== Կենսագրություն ==
Գագիկ Հարությունյանը ծնվել է 1984 թվականի հունվարի 27-ին Երևանում։ Սովորել է Հայաստանի պետական ճարտարագիտական համալսարանի հաշվողական մեքենաներ բաժնում։
Ունի երաժշտական կրթություն, տիրապետում է մի շարք գործիքների, հեղինակում է երաժշտություն էմբիենտ, դիփ հաուս, լոնջ ոճերով։


== Աշխատանքային գործունեություն ==
Գագիկ Հարությունյանը թեև հիմնականում լուսանկարում է նորաձևության թեմայով, նրա աշխատանքների շարքում կարելի է գտնել նաև դիմանկարներ և բնապատկերներ։ Հեղինակը գլխավորապես ստեղծում է սև և սպիտակ լուսանկարներ՝ պատճառաբանելով, որ այդ կերպ նկարում է մարդկանց հոգիները։ Մոդելների հետ աշխատելիս լուսանկարչի համար սկզբունքային է, որ նրանք լինեն առանց դիմահարդարման։ Կողմնակից չէ նաև նկարները մշակելու ժամանակ մեծ փոփոխությունների՝ նշելով, որ յուրաքանչյուր լուսանկար ունի իր պատմությունն ու երաժշտությունը։
Իր գործունեության մասին Հարությունյանը նշում է․ «Լուսանկարչությունը տեսնելու հնարավորություն է։ Կարծում եմ՝ դա հնարավորություն է տալիս տեսնել այն, ինչ ուրիշները չեն տեսնում։ Լուսանկարչությունն իմ ներշնչանքն է, ես ապրում եմ դրանով»։ - Գագիկ Հարությունյան
Գագիկ Հարությունյանի լուսանկարներն առաջին անգամ տպագրվել են 2013 թվականին «EL Style» ամսագրում։ Նրա աշխատանքները տպագրվել են նաև «Luxury», «Design Deluxe» և այլ ամսագրերում։ Լուսանկարիչը նպաստել է Հայաստանում նորաձևության և գեղեցկության առաջատար տների հաջողությանը՝ ստեղծելով կերպարներ, պատկերներ «Nikolyan Fashion», «Harmony Yerevan», «Shadoyan Fashion», «Kivera Naynomis», «Oriflame Armenia» ապրանքանիշերի համար։ Համագործակցել է Հայաստանում հայտնի մոդելների, դերասանների, երգչուհիների, արտիստների հետ։


== Լուսանկարների ցուցադրություն ==
Գագիկ Հարությունյանի աշխատանքները ցուցադրվել են եվրոպական մի շարք երկրների պատկերասրահներում։ 2012 թվականին մասնակցել է «Vogue Italia»-ի կողմից կազմակերպված «A Glimpse at Photo Vogue - 101 Photographers/101 Pictures» ցուցահանդեսին։ Նրա լուսանկարները ներկայացվել են «Corso Como Milan 2012 - Carla Sozzani Gallery»-ում (Իտալիա)։ Նույն տարի Գագիկ Հարությունյանը մասնակցել է նաև «Gallery Sakura»-ի կազմակերպած «Exhibition of 60 photographic artists Paris 2012» ցուցահանդեսին։ Լուսանկարը ներկայացվել է «Bercy Village Gallery»-ում և «Gallery Sakura»-ում (Ֆրանսիա)։
Գագիկ Հարությունյանի լուսանկարներից մեկը՝ «Պողոտան», «Vogue Italia» խմբագրության կողմից համեմատվել է մի շարք հռչակավոր ֆիլմերի՝ «Blade Runner»-ի, «Brazil»-ի, «Metropolis»-ի, «The Day After Tomorrow»-ի և «Fuga da New York»-ի հետ։
Լուսանկարիչը համագործակցում է «Galerie Sakura» պատկերասրահի հետ, որը նրա աշխատանքների ցուցահանդես-վաճառքներ է կազմակերպում եվրոպական մի շարք պատկերասրահներում։


== «Harutyunyan Gallery» ==
2021 թվականին Գագիկ Հարությունյանը հիմնադրել է «Harutyunyan Gallery» ապրանքանիշը, ստեղծվել է www.gagikharutyunyan.net կայքը։ Վերջինս ներկայացնում է լուսանկարչի ստեղծած արվեստի գործերը՝ հնարավորություն տալով ձեռք բերել դրանք։


== Ծանոթագրություններ ==


== Արտաքին հղումներ ==
Գագիկ Հարությունյանի պաշտոնական կայքը
Էջը ֆեյսբուքում
Էջը Ինստագրամում
Դենիզ Ալեքսանդեր

Դենիզ Ալեքսանդեր  (անգլ.՝ Denise Alexander, (նոյեմբերի 11, 1939(1939-11-11), Նյու Յորք, Նյու Յորք, ԱՄՆ) — օճառապղպջակային օպերայի ամերիկացի դերասանուհի։ Նա առավել հայտնի է դարձել իր Լեսլի Ուեբբեր դերի շնորհիվ հին օճառապղպջակային Ամերիկյան հեռարձարկման ընկերության (ABC) «Գլխավոր հոսպիտալ» օպերայում։ ABC «Գլխավոր հոսպիտալ» պարբերաբար 1973 թվականից մինչի 1984 թվականը  և 1996 թվականից  պարբերաբար։
Ալեքսանդերը ծնվել է Նյու-Յորքում և ավարտել   Լոս Անջելեսի կալիֆոռնյան համալսարանը. Հիսունականներին նա եղել է հաճախակի հյուր  դասական պրայմ-ժամ դրամայում, ինչպես նաև «Մշուշային գոտի», իսկ վաթսունականների սկզբում իր կարիերան հին օճառապղպջակային օպերայում։  Նա խաղացել է Սյուզան Մարտին Խանտեր օճառապղպջակային օպերայում   NBC «Մեր կյանքի օրերը» 1966 թվականից մինչև 1973 թվականները, իսկ հետո միացել է «Գլխավոր հոսպիտալ». Իր դերի համար Ալեքսանդերը շոույում անվանակոչվեց որպես Հին մրցանակ «Էմմի» ամենալավ կնոջ դերի համար դրամատիկ սերիալում 1976 թվականին։


== Ծանոթագրություններ ==
Խրուշչյովո-Լյովշինո

Խրուշչյովո-Լյովշինո (ռուս.՝ Хрущёво-Лёвшино), գյուղ Ռուսաստանի, Լիպեցկի մարզի Ստանովլյանսկի շրջանի կազմում։
Բնակչությունը վերջին հայտնի գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալենտինա Բրումբերգ

Վալենտինա Սեմյոնովնա Բրումբերգ (ռուս.՝ Валентина Семёновна Брумберг, օգոստոսի 2, 1899(1899-08-02), Մոսկվա, Ռուսական կայսրություն - նոյեմբերի 28, 1975(1975-11-28), Մոսկվա, ԽՍՀՄ), մուլտիպլիկացիոն ֆիլմերի խորհրդային ռեժիսոր և նկարիչ, ՌՍՖՍՀ արվեստի վաստակավոր գործիչ (1968)։ Երկար տարիներ կրտսեր քրոջ՝ Զինաիդա Բրումբերգի հետ աշխատել է մուլտֆիլմերի ստեղծման վրա, որոնցից շատերը դարձել են խորհրդային մուլտիպլիկացիայի դասական նմուշներ։


== Կենսագրություն ==
Վալենտինա Բրումբերգը ծնվել է 1899 թվականի օգոստոսի 2-ին Մոսկվայում։
1924 թվականին Վալենտինա Բրումբերգը, ավարտելով Վխուտեմաս, խոստումնալից երիտասարդ նկարիչների հետ միասին սկսել է աշխատել Կինեմատոգրաֆիայի պետական տեխնիկումին կից փորձարարական մուլտիպլիկացիայի առաջին արվեստանոցում։
Մոսկվայի երեխաների թատրոնի բեմում 1927 թվականին ռեժիսոր Նատալյա Սացի կողմից առաջին անգամ ներմուծվել է մուլտիպլիկացիան՝ որպես ներկայացման տարրերից մեկը։ Բրումբերգ քույրերն աշխատել են «Փոքրիկ սևամորթն ու կապիկը» և «Ձյուբայի մասին» ներկայացումների վրա։
Ստեղծագործության առաջին շրջանի համար բնութագրական է անիմացիայի ռեալիստական բնույթը։ 1960-ական թվականներին սկսվել են որոնումներ ու փորձարկումներ, որոնք հանգեցնում են սովորականից տարբերվող աշխատանքների ստեղծմանը։ Օրինակ՝ 1961 թվականին թողարկվել է «Մեծ անախորժություններ» մուլտֆիլմը, որը նկարվել է մանկական նկարի ոճով։ Չնայած աշխատանքների տարբեր պլանայնությանը՝ դրանցից յուրաքանչյուրում ճանաչելի է վարպետի ոճը։
Ֆեոդոր Խիտրուկը Բրումբերգ քույրերի մասին ասել է.


== Պարգևներ և կոչումներ ==
«Պատվո նշան» շքանշան (14 ապրիլի, 1944)
ՌՍՖՍՀ արվեստի վաստակավոր գործիչ (1968)


== Մրցանակներ փառատոններում ==
«Ցանկությունների իրականացում» մուլտֆիլմ – Անիմացիոն ֆիլմերի III միջազգային փառատոն Անսիում (Ֆրանսիա), 1960 – Դիպլոմ
«Ծննդյան օր» – Կարճամետրաժ ֆիլմերի II միջազգային փառատոն Մոնտեվիդեոյում (Ուրուգվայ), 1960 – արժանացել է հիշատակման


== Մուլտֆիլմեր ==


== Տես նաև ==
Զինաիդա Բրումբերգ


== Ծանոթագրություններ ==


== Գրականություն ==
Капков Сергей Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4
Абольник О. Валентина и Зинаида Брумберг // Мастера советской мультипликации: сборник статей / составитель Д. Н. Бабиченко — М., «Искусство», 1972.
КИНО: Энциклопедический словарь, М. Советская энциклопедия, 1987, с. 60.
Азарх Лана. Каляевская, 23а. Кинограф. М., 1999, № 7.
Капков Сергей. Интервью с Ланой Азарх // «Газета», 25.07.2004.


== Արտաքին հղումներ ==
Վալենտինա Բրումբերգը (անգլ.) Internet Movie Database կայքում
Վալենտինա Բրումբերգը Аниматор.ру կայքում (ռուս.)
Брумберг Валентина Семёновна — Энциклопедия отечественного кино(չաշխատող հղում)
Статья С. Капкова «Сёстры Брумберг» из книги «Наши мультфильмы»
Յուժնոե (գյուղ, Թեոդոսիայի քաղաքային խորհուրդ)

Անվան այլ կիրառումների համար տե՛ս՝ ՅուժնոեՅուժնոե (ուկրաիներեն՝ Южне, Ղրիմի թաթարերեն՝ Sultan Sala), գյուղ Ուկրաինայի Ղրիմի Ինքնավար Հանրապետության Թեոդոսիայի քաղաքային խորհուրդում։
Չճշտված տվյալներով Յուժնոե գյուղում բնակվում էր 813 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուուսիկու (գյուղ, Պիհտլա շրջան)

Անվան այլ կիրառումների համար տե՛ս՝ ԿուուսիկուԿուուսիկու (էստ․՝ Kuusiku), գյուղ Էստոնիայի Սաարեմաա նահանգի Պիհտլա շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուխոյ Յար (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ Սուխոյ ՅարՍուխոյ Յար (ուկրաիներեն՝ Сухий Яр), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Սուխոյ Յար գյուղում բնակվում էր 237 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆլորիանա Լիմա

Ֆլորիանա Լիմա (անգլ.՝ Floriana Lima, մարտի 26, 1981(1981-03-26), Ցինցինատի, Օհայո, ԱՄՆ), ամերիկացի դերասանուհի: Մարմնավորում է դետեկտիվ Մեգի Սոյերին The CW հեռուստաալիքի «Սուպերգրլ» հեռուստասերիալում:


== Վաղ կյանք ==
Լիման ծնվել է Օհայո նահանգի Ցինցինատի քաղաքում: Ունի իտալական ծագում: 1999 թվականին ավարտել է ավագ դպրոցը և ընդունվել է Օհայո նահանգի համալսարան: Այն ավարտելուց հետո աշխատել է Կոլումբուս քաղաքի NBC4 հեռուստաալիքում որպես արտադրության գծով օգնական: Ցանկանալով սկսել դերասանական գործունեություն՝ տեղափոխվել է Լոս Անջելես:


== Կարիերա ==
Լիման կատարել է հիմնական դեր «Խեղճ Փոլ» (2008-2009) համացանցային սերիալում և Fox հեռուստաալիքի «Մաֆիայի բժիշկ» (2012-2013) հեռուստասերիալում։ Կատարել է երկրորդկան դեր NBC հեռուստաալիքի «Հավատարմություն» (2015), ABC հեռուստաալիքի «Ընտանիք» (2016) և Fox հեռուստաալիքի «Մահացու զենք» (2016) հեռուստասերիալներում: 2016 թվականին Լիման սկսել է մարմնավորել դետեկտիվ Մեգի Սոյերին The CW հեռուստաալիքի «Սուպերգրլ» հեռուստասերիալում:
Լիման նաև նկարահանվել է «Ինչպես հանդիպեցի ձեր մայրիկին», «Ոգիների հետ խոսացողը», «Մելռոուզ Փլեյս», «Հաուս», «Պարզ տեսարանից», «Ֆրանկլին և Բեշ» և «C.S.I.: Հանցանքի վայր» հեռուստասերիալներում:


== Անձնական կյանք ==
2016 թվականից Լիման սկսել է հանդիպել դերասան Քեյսի Աֆլեքի հետ:


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆլորիանա Լիմա Internet Movie Database կայքում
Ալտունինո (գյուղ, Վաչսկի շրջան)

Ալտունինո (ռուս.՝ Алтунино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալագյազ (լեռ, Ծաղկանց լեռներ)

Անվան այլ կիրառումների համար տե՛ս՝ Ալագյազ (այլ կիրառումներ)Ալագյազ, լեռնագագաթ Թուրքիայի արևեկքում, Ծաղկանց լեռներում,  Վանա լճից հյուսիս-արևելք, պատմական Այրարատ աշխարհի՝ Ծաղկոտն գավառում։


== Ծանոթագրություններ ==
Ադրբեջանի Հանրապետության երիտասարդության և սպորտի նախարարություն

Ադրբեջանի Հանրապետության երիտասարդության և սպորտի նախարարություն (ադրբ.՝ Azərbaycan Respublikası Gənclər və İdman Nazirliyi), գործադիր իշխանության հանրապետական մարմին, որը մշակում և իրականացնում է երիտասարդության և սպորտի հարցերի բնագավառում Ադրբեջանի Հանրապետության կառավարության քաղաքականությունը։
Ադրբեջանի Հանրապետության երիտասարդության և սպորտի նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Նախարարությունն ստեղծվում, վերակազմակերպվում է, և նրա գործունեությունը դադարեցվում է օրենքով։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա ։
2018 թվականից Ադրբեջանիի Հանրապետության երիտասարդության և սպորտի նախարարն Ազադ Ռեհիմովն է։


== Նախարարության մասին ==
Ադրբեջանի Հանրապետության երիտասարդության և սպորտի նախարարությունը ստեղծվել է Ադրբեջանի Հանրապետության նախագահի 1994 թվականի հուլիսի 26-ի N 179-Ն հրամանագրով ։
Նախարարությունն ստեղծվում, վերակազմակերպվում է, և նրա գործունեությունը դադարեցվում է Ադրբեջանի Հանրապետության Նախագահի հրամանագրով։ Նախարարության լիազորությունները սահմանվում են օրենքներով, Ադրբեջանի Հանրապետության Նախագահի հրամանագրերով, կարգադրություններով, ինչպեu նաև Ադրբեջանի Հանրապետության միջազգային պայմանագրերով։


== Նախարարության հիմնական գործառույթները ==
մշակում է օրենսդրական և այլ նորմատիվ իրավական ակտերի նախագծեր, ընդհանրացնում իրավական ակտերի գործնական կիրառումն ու ներկայացնում առաջարկություններ երիտասարդության և սպորտի հարցերի բնագավառներում Ադրբեջանի Հանրապետության օրենսդրության կատարելագործման վերաբերյալ.
մշակում և իրականացնում է հայեցակարգեր ու պետական նպատակային ծրագրեր երիտասարդության և սպորտի հարցերի բնագավառներում.
բնագավառի վաuտակաշատ անձանց ներկայացնում է պետական պարգևների, մրցանակների և պատվավոր կոչումների.
շնորհում է մարզական կոչումներ և կարգեր, հանրապետական առաջնությունների մրցանակակիրներին, բնագավառի նվիրյալներին և կազմակերպություններին պարգևատրում է մեդալներով, մրցանակներով ու դիպլոմներով.
ապահովում է պետական կառավարման տարածքային մարմինների հետ համատեղ երիտասարդական և սպորտային տարածքային քաղաքականության իրականացումը.
մշակում և իր իրավասության սահմաններում կնքում է միջազգային միջգերատեսչական պայմանագրեր, օրենքով սահմանված կարգով մասնակցում է Ադրբեջանի Հանրապետության միջազգային պայմանագրերի մշակմանը, ապահովում Ադրբեջանի Հանրապետության միջազգային պարտավորությունների կատարումը սպորտի և երիտասարդության հարցերի բնագավառներում.


== Ընդհանուր տեղեկատվություն ==
Նախարար

Ազադ ՌեհիմովՏեղակալներ

Ինթիկամ Բաբաև
Իսմայիլ Իսմայիլով
Ֆարհադ Հաջիև


== Ծանոթագրություններ ==
Կրիմսկի (այլ կիրառումներ)

Կրիմսկի, կարող է վերաբերել՝

Կրիմսկի - գյուղ Ռուսաստանի Ռոստովի մարզի Ուստ-Դոնեցկի շրջանում
Կրիմսկի - ավան Ռուսաստանի Ռոստովի մարզի Սեմիկարակորսկի շրջանում
Կրիմսկի - գյուղ Ռուսաստանի Բաշկորտոստան հանրապետության Ալշեևսկի շրջանի կազմում
Տիխի Դոն (գյուղ, Լեբեդյանսկի շրջան)

Անվան այլ կիրառումների համար տե՛ս՝ Տիխի ԴոնՏիխի Դոն (ռուս.՝ Тихий Дон), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուսոլկա (Բելայայի վտակ)

Ուսոլկա (ռուս.՝ Усолка ), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Բելայայի գետի աջ ափին՝669 կմ հեռավորության վրա։ Գետի երկարությունը 55 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010200712111100018593
Հիդրոլոգիական ուսումնասիրությունների կոդը - 111101859
Ավազանի կոդը - 10.01.02.007
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(9808) 1998 QS70

(9808) 1998 QS70, աստերոիդ աստերոիդների հիմնական գոտում։ Հայտնաբերվել է 1998 թվականի օգոստոսի 24-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,584915 ա. մ., առավելագույնը մոտենում է 2,3268 ա. մ. հեռավորության վրա և հեռանում 2,843 ա. մ.։ Արեգակի շուրջ մեկ ամբողջական պտույտ է կատարում 1517,99 երկրային օրվա ընթացքում, իր ուղեծրով շարժվելով միջինում 0,237156 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9808) 1998 QS70 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)